KOMENTE DHE REKOMANDIME 
MBI RAPORTIN E MONITORIMIT PËR VITIN 2019 
PËR MINISTRINË E TURIZMIT DHE MJEDISIT
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Turizmit dhe Mjedisit, në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2019 ka hartuar, programuar dhe zhvilluar politikat në fushën e mbrojtjes së mjedisit administrimit të pyjeve , turizmit si dhe ka marrë masa për plotësimin e kushteve me qëllim integrimin në familjen evropiane dhe botërore, në përputhje me programin e qeverisë së Republikës së Shqipërisë.
 Programet për të cilat kjo ministri administron fondet për vitin 2019 janë: 
1. Programi “Planifikim Menaxhim Administrim”

2. Programi “Administrimi i Pyjeve”
3. Programi “Zhvillimi i Turizmit”
4. Programi “Mbrojtja e Mjedisit”
Me programin “Administrimi i Pyjeve” janë hartuar dhe zbatuar politika lidhur me:

· Menaxhimin e qendrueshëm të pyjeve dhe kullotave, zhvillimin e një ekonomie të gjelbër, koordinimin në nivel qendror, rajonal dhe lokal të praktikave më të mira në fondin pyjor dhe kullosor, efiçiente nga pikpamja ekonomike, miqësore me mjedisin dhe të pranuara nga shoqëria. 

· Automatizimi i bazës së të dhënave për rregjistrin pyjor dhe digjitalizimi i hartave, mështetjen e kërkimit, zhvillimit teknologjik e inovacioneve në pyje, dhënia e shërbimit këshillimor dhe aftësimin e kapaciteteve të personelit pyjor dhe administrativ lokal, harmonizimi ligjor e nënligjor, bashkëpunimi instiotucional me struktura të tjera të interesuara për menaxhimin e qëndrueshëm e ruajtjen e biodiversitetit.

Me programin “Zhvillimi i Turizmit” synohet një turizëm i qëndrueshëm në kohë, social, mjedisor dhe ekonomik që arrihet nëpërmjet: 
1)Përmirësimin dhe rishikimit në vazhdimësi të kuadrit ligjor për turizmin me fokus harmonizimin e tij me politikat e qeverisë; 
2)Përmirësimin e klimës së biznesit nëpërmjet incentivave ligjore, fuqizimit të bashkëpunimit publik-privat; 
3)Sistemit të licencimit, klasifikimit dhe çertifikimit të sipërmarrjeve turistike me qëllim përmirësimin e cilësisë së shërbimeve dhe mbrojtjen e konsumatorit, si dhe monitorimit të sipërmarrjeve turistike; 
4)Diversifikimit të produktit turistik për të arritur një turizëm gjithëvjetor etj. Objektivi për “Diversifikimin e ofertës turistike duke synuar praninë e turistëve gjatë gjithë vitit” rezulton përgjithësisht i realizuar., kjo nëpërmjet:
· Kryerjes së inspektime të vijës bregdetare për evidentimin e zhvillimeve më të fundit duke nisur nga çështjet e ndërtimeve të reja, ndotjet mjedisore, përdorimin e hapësirave publike, kriteret për stacion plazhi. 
· Për mbarëvajtjen e sezonit veror është intensifikuar puna për monitorimin në terren. 
· Është siguruar pjesëmarrja në panaire ndërkombëtare si dhe janë organizuar aktivitete të tjera promovuese.

Me programin “Mbrojtja e Mjedisit” janë realizuar objektivat e politikës së programit, të cilat specifikisht kanë të bëjnë me:  

· Hartimi i legjislacionit për transpozimin të acquis së mjedisit dhe acquis së ndryshimeve klimatike sipas planifikimit në PKIE (2018-2020) 
· Zbatimi i legjislacionit që lidhet me :
· Monitorimin e mjedisit nga stafi i Agjencisë Kombëtare të Mjedisit për fushën e cilësisë së ajrit, zhurmave, cilësisë së ujërave, mbetjeve, biodiversitetit.
· Shyqrtimin dhe miratimin e Raporteve të Vlerësimit të Ndikimit në mjedis dhe lejeve mjedisore.
· Inspektime kontrolli për aktivitetet industriale dhe veprimtari prodhuese, lidhur me shkarkimet në ajër, menaxhimin e mbetjeve industriale dhe urbane si dhe zhurmave.
II. “Karakteristika kryesore të performancës së shpenzimeve”
Në fund të vitit 2019, situata në lidhje me realizimin e shpenzimeve të buxhetit, krahasuar me planin e vitit 2019, (me financim të brendshëm) sipas të dhënave të nxjerra nga SIFQ, paraqitet si më poshtë:

	Emërtimi
	% e realizimit të shpenzimeve                                  kundrejt planit

	1. Programi “Planifikim Menaxhim Administrim”
	93.28 %

	2. Programi “Për Administrimin e Pyjeve”
	92.96 %

	3. Programi “Zhvillimi i Turizmit”
	74.69 %

	4. Programi “Për Mbrojtjen e Mjedisit”
	91.35 %

	Totali
	86.08 %


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë ministri për vitin 2019 është realizuar në rreth 86 %.
Duke e parë këtë realizim sipas programeve, vërejmë  që përqindja e realizimit të shpenzimeve varion në nivele të ndryshme duke filluar nga rreth 75 % të planit vjetor në programin “Zhvillimi i Turizmit”.
Sipas zërave përberës të shpenzimeve, realizimi sipas sipas të dhënave të nxjerra nga SIFQ(për financimin e brendshëm) situata në fund të vitit 2019 paraqitet e tillë:

	                              Emërtimi
	Shpenzime korente
	Shpenzime kapitale

	1. Programi “Planifikim Menaxhim Administrim”
	93.63 %
	86.27 %

	2. Programi “Për Administrimin e Pyjeve”
	91.67 %
	98.79 %

	3. Programi “Zhvillimi i Turizmit”
	81.57 %
	66.37 %

	4. Programi “Për Mbrojtjen e Mjedisit”
	90.75 %
	93.16 %

	                         Totali                                                 
	88.94 %
	78.86 %


Pra siç shikohet nga tabela e mësiperme, shpenzimet korente në total për ministrinë, janë realizuar në rreth 90 %, ndërsa vërejmë një realizim në nivelin prej 81% në programin “Zhvillimi i Turizmit”. Shpenzimet për investime në fund të vitit 2018 kanë një realizim prej 79%. Nuk parqiten argumenta lidhur me mosrealizimin.
Struktura e shpenzimeve për çdo program sipas ligjit të buxhetit 2019, planit të buxhetit me ndryshime, si dhe realizimit përgjatë vitit 2019 paraqitet, si më poshtë:

	                              Emërtimi
	Buxheti 2018                                             Ligji
	Plani me ndryshime
	Fakti

	     1.Programi “Planifikim Menaxhim Administrim”
	9.06%
	8.40 %
	12.95 %

	2. Programi “Për Administrimin e Pyjeve”
	25.75 %
	30.67 %
	  28.07 %

	3. Programi “Zhvillimi i Turizmit”
	22.05 %
	28.56 %
	  22.39 %

	4. Programi “Për Mbrojtjen e Mjedisit”
	43.15 %
	32.36 %
	  36.59 %

	                        Totali i ministrisë
	100 %
	100 %
	100 %


Vërejmë që në strukturën e programeve përgjatë vitit 2019 ka ndryshime në krahasim me planin e miratuar me ligjin fillestar të Buxhetit. Duke parë strukturën e realizimit të shpenzimeve në fakt për vitin 2019,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Për Mbrojtja e Mjedisit”. 
III. Informacion mbi volumin dhe madhësinë e ndryshimit të buxhetit.

Për të gjitha programet e kësaj ministrie situata në lidhje me ndryshimet në planifikim gjatë vitit 2019 me buxhetin fillestar, paraqitet në tabelën e mëposhtme:                                                                                                                                                                              
 në 000/ lekë
	Programet
	Buxheti fillestar 2019
	Buxheti me ndryshime
	Diferenca

	
	(1)
	(2)
	(3=2-1)

	1. Programi “Planifikim Menaxhim Administrim”
	203,000
	229,640
	26,640

	2. Programi “Për Administrimin e Pyjeve”
	576,812
	838,180
	261,368

	3. Programi “Zhvillimi i Turizmit”
	494,130
	780,500
	286,370

	4. Programi “Për Mbrojtjen e Mjedisit”
	967,088
	884,170
	-82,918

	           TOTALI I MINISTRISË
	2,241,030
	2,732,490
	491,460


Pra si shikohet nga tabela në krahasim me ligjin fillestar plani ka ndryshuar për të gjitha programet. Ndryshimet përfaqësojnë ndryshimet e planit të buxhetit në zbatim të V.K.M-ve, të AN nr. 2, datë 2.10.2019, Aktit normativ nr. 11, datë 24.12.2019 si edhe fondet e akorduara si fonde shtesë nga fondi i veçantë.
IV.  Krahasimi i të dhënave faktike, të raportit të Ministrisë me të dhënat e thesarit, për të njejtën periudhë raportuese.

                                                                                                       në 000/ lekë
	Programet
	Shpenzime korente
	Shpenzime kapitale
	Totali i shpenzimeve

	
	Min.
	Thesari
	Dif. Th-M
	Min.
	Thesari
	Dif. Th-M
	Min.
	Thesari
	Dif. Th-M

	Planif.Menaxh.Admin
	204,685
	204,685
	-
	9,524
	137,969
	128,445
	214,209
	342,654
	128,445

	Për Administrimin e Pyjeve
	403,715
	403,715
	-
	280,242
	338,838
	58,596
	683,957
	742,553
	58,596

	Zhvillimi i Turizmit
	348,325
	348,325
	-
	234,623
	244,111
	9,487
	582,948
	592,436
	9,487

	Për Mbrojtjen e Mjedisit
	456,030
	456,030
	-
	306,675
	512,069
	205,394
	762,705
	968,099
	205,394

	Totali i Ministrisë 
	1,412,755
	1,412,755
	-
	831,065
	1,232,987
	401,922
	2,243,817
	2,645,742
	401,922


Pra siç shikohet nga tabela ka mospërputhje të të dhënave faktike të raportuara nga ministria me të dhënat faktike të siguruara nga sistemi informatik financiar i qeverise. Diferencat vihen re të jenë të shpenzimet kapitale me financim të huaj.
Nga të dhënat e sistemit Informatik Financiar të Qeverisë konstatojmë se gjatë vitit 2019 për këtë ministri janë realizuar të ardhura jashtë limit në vlerën prej 14.8 milionë lekë. 
V. Komente dhe rekomandime 
· Nga ana juaj  paraqitja e raportit të monitorimit për vitin 2019 është bërë në përputhje me afatin e përcaktuar në udhëzimin nr. 22, datë 17.11.2016.

· Vëmë në dukje se paraqitja e informacionit si edhe të dhënat e raportuara në raportin e monitorimit nuk janë plotësisht në përputhje me përcaktimet e paragrafit 49, të Udhëzimit nr. 22, datë 17.11.2016.
· Lidhur me problematikat e konstatuara si në realizimin e treguesve të performancës/produkteve ashtu dhe në ato të shpenzimeve buxhetore, mendojmë se krahas evidentimit të tyre duhet të paraqiten edhe masat që janë ndërmarrë apo që parashikohet të merren për zgjidhjen e tyre dhe përmirësimin e situatës.
· Lidhur me përmirësimin e cilësisë së përmbajtjes së raportit të monitorimit rekomandojmë:

· Plotësimin e plotë për anekset e përcaktuar sipas udhëzimit të sipërcituar, pasi nga ana juaj janë paraqitur të plotësuar vetëm anekset nr. 1, 2 dhe 5. Ndërkohë është shu8më e rëndësishme plotësimi i aneksit nr. 3 dhe 4.
· Lidhur me të dhënat faktike të paraqitura në raport, konstatojmë ndryshime me të dhënat faktike të siguruara në Sistemin Informatik Financiar të Qeverisë, kryesisht për shpenzimet kapitale me burim financimin e huaj.
VI.  Publikimi 

Nuk mund të gjejmë informacion lidhur me publikimin e Raportit të Monitorimit për vitin 2019, në faqen zyrtare të Ministrisë së Turizmit dhe Mjedisit.
